Kamu bisa jelasin ke aku soal Tarbosaurus dalam bahasa melayu?

Tarbosaurus (/ˌtɑːrbəˈsɔːrəs/ TAR-bə-SAWR-əs; bererti "cicak mencemaskan") adalah genus dinosaur theropod tyrannosaurid yang banyak terdapat di Asia sekitar 70 juta tahun yang lalu, pada hujung Tempoh Akhir Zaman Batu Kapur. Fosil telah didapati di Mongolia, dengan lebih banyak lagi serpihan dijumpai lebih jauh di beberapa bahagian di China

Sungguhpun banyak spesies telah dinamakan, paleontolog moden hanya mengakui hanya satu spesies, T. bataar, sebagai sah. Sesetengah pakar melihat spesies ini sebagai wakil Asia dari genus Tyrannosaurus Amerika Utara; ini akan menjadikan genus Tarbosaurus bertindan. Tarbosaurus dan Tyrannosaurus, sekiranya bukan sinonim, dianggap sebagai sekurang-kurangnya genera yang berkait rapat. Alioramus, juga dari Mongolia, dipercayai oleh beberapa pihak berkuasa sebagai saudara terdekat Tarbosaurus.

Seperti tyrannosaurids yang paling dikenali, Tarbosaurus merupakan pemangsa berkaki dua yang besar, dengan berat sehingga lima tan dan dilengkapi dengan enam puluh batang gigi besar. Ia mempunyai mekanisme pengunci yang unik di rahang bawahnya dan kaki hadapan terkecil berbanding dengan saiz badan semua tyrannosaurids, yang terkenal dengan kaki hadapan dua jarinya yang tidak seimbang.

Tarbosaurus tinggal di dataran banjir lembap yang berselirat dengan aliran sungai. Dalam persekitaran ini, ia merupakan pemangsa puncak di bahagian atas rantaian makanan, mungkin memburu dinosaur besar lain seperti hadrosaur Saurolophus atau sauropod Nemegtosaurus. Tarbosaurus diwakili oleh puluhan spesimen fosil , termasuk beberapa tengkorak dan rangka lengkap. Sisa-sisa ini telah membolehkan kajian saintifik menumpu kepada filogeni, mekanik tengkorak, dan struktur otaknya.